Publication: Magyar Közlöny
Issue: MK-1999-92 (Year: 1999, Number: 92)
Era: 1990-2004
Section: 1997. évi XLIV. törvény hatálya alá tartozó és az Egészségbiztosítási Alapból finanszírozott költségvetési szerv
Paragraph Index: 241

(2) Az (1) bekezdés a) és b) pontok szerinti esetekben az intézmény köteles a már megvalósított beszerzés tényét a szerződéskötést követő 5 munkanapon belül, a beszerzést indokoló körülmények, illetve az azt megalapozó dokumentumok csatolása mellett, a beszerzés tárgya és ellenértéke, valamint a nyertes ajánlattevő adatai megjelölésével a beszerzőnek bejelenteni. Az (1) bekezdés a) és b) pontjai alapján lefolytatott beszerzési eljárás esetén, a Kbt. 76. §-ának (1) bekezdése szerinti eseményekkel kapcsolatban a beszerző — a Kbt. 79. §-a (4) bekezdésének c) pontja alapján — hivatalból való jogorvoslati eljárást kezdeményezhet a beszerzést megvalósító intézménnyel szemben.

Source: https://magyarkozlony.hu/hivatalos-lapok/244564ccef7cd41f1e8b9548aa074a81484768bb/dokumentumok/b24f70bc405261b786ff5bbd7daf4a5a9acf9b1d/letoltes